CELEX: 62011TN0336
Language: el
Date: 2011-06-24 00:00:00
Title: Υπόθεση T-336/11: Προσφυγή της 24ης Ιουνίου 2011 — Italiana Calzature κατά ΓΕΕΑ — Vicini (Giuseppe GIUSEPPE ZANOTTI DESIGN)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/38
            
         Προσφυγή της 24ης Ιουνίου 2011 — Italiana Calzature κατά ΓΕΕΑ — Vicini
   (Giuseppe GIUSEPPE ZANOTTI DESIGN)
   (Υπόθεση T-336/11)
   2011/C 252/85
   Γλώσσα του δικογράφου της προσφυγής: ιταλική
   
      Διάδικοι
   
   
      Προσφεύγουσα: Italiana Calzature SpA (Μιλάνο, Ιταλία) (εκπρόσωποι: A. Rapisardi και C. Ginevra, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Vicini SpA (San Mauro Pascoli, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών της 8ης Απριλίου 2008, στην υπόθεση R 0634/2010-2 και κατά συνέπεια να επιβεβαιώσει την απόφαση του τμήματος ανακοπών της 5ης Μαρτίου 2010 σχετικά με την ανακοπή αριθ. 1350711
            
         
               —
            
            
               να καταδικάσει το ΓΕΕΑ στα δικαστικά έξοδα στο πλαίσιο της παρούσας διαδικασίας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: VICINI S.p.A.
   
      Σήμα προς καταχώριση: Εικονιστικό σήμα περιέχον το λεκτικό στοιχείο «GIUSEPPE» (αίτηση καταχωρίσεως αριθ. 6.513.386), για προϊόντα και υπηρεσίες των κλάσεων 18 και 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Κοινοτικό λεκτικό σήμα «ZANOTTI» (αριθ. 244.277), για προϊόντα της κλάσεως 25, και ιταλικό εικονιστικό σήμα περιέχον το λεκτικό στοιχείο «Zanotti», για προϊόντα των κλάσεων 18 και 25
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Απόρριψη της ανακοπής στο σύνολό της
   
      Προβαλλόμενοι λόγοι: Εσφαλμένη ερμηνεία και εφαρμογή του άρθρου 8, παράγραφος 2, στοιχείο β', του κανονισμού 207/2009, για το κοινοτικό σήμα.